Isak of Ismael - watter een leef ek?
Ons het reeds gekyk na die verskil tussen "wedergeboorte" = Jesus se geboorte van bo (uit die Gees) en Geesgeboorte = ons wat God glo dat Jesus se offer ons waardig gemaak het en op grond daarvan met vrymoedigheid die Gees van God verblyfreg in ons reingemaakte liggame (tempels) gee. Omdat mense dit verkeerd verstaan, is daar baie wat Jesus "aanneem" sonder om Hom te glo! (Hulle glo wél ín Hom!) God se Gees betrek ons net as daar opregthied van hart is! So baie mense is voorgesê dat hulle kinders van God is op grond van 'n gebed wat hulle agter iemand aan gebid het sonder dat hulle 'n getuienis van die intrek van die Heuilige Gees het. Die wat wél die Heilige Gees ontvang het kan egter die prooi bly van die leuen dat hulle sondaars voor God is en altyd vrees, afstand en onvrymoedigheid beleef of hulle kan, soos die Galasiers, hulle weer laat mislei deur wettisisme nadat hulle die vryheid van die Gees beleef het! Paulus vergelyk hulle met Ismael teenoor Isak. In ons lewens laat ons soms areas toe waarin ons weer Ismael leef! Dit kos ons oorwinning!
Vernuwing is gelyk aan visie
Wat ons sien en hoe ons onsself sien bepaal ons rigting en ons lewe. Ons het die voorreg om soos hy te sien en daarvolgens te lewe. Christus in ons die hoop op heerlikheid. Kom ons vernuwe ons denke sodat ons anders dink en praat. My begeerte is 'n lewende verhouding met die lewende God sodat lewende water uit my binneste vloei wat 'n positiewe verskil gaan maak met wie ek ookal te doen het!